CELEX: 62020CN0181
Language: et
Date: 2020-04-24 00:00:00
Title: Kohtuasi C-181/20: Eelotsusetaotlus, mille on esitanud Nejvyšší soud České republiky (Tšehhi Vabariik) 24. aprillil 2020 – VYSOČINA WIND a.s. versus Česká republika – Ministerstvo životního prostředí

6.7.2020   
            
            
               ET
            
            
               Euroopa Liidu Teataja
            
            
               C 222/20
            
         
      Eelotsusetaotlus, mille on esitanud Nejvyšší soud České republiky (Tšehhi Vabariik) 24. aprillil 2020 – VYSOČINA WIND a.s. versus Česká republika – Ministerstvo životního prostředí
      (Kohtuasi C-181/20)
      (2020/C 222/22)
      Kohtumenetluse keel: tšehhi
      
         Eelotsusetaotluse esitanud kohus
      
      Nejvyšší soud České republiky
      
         Põhikohtuasja pooled
      
      
         Hageja: VYSOČINA WIND a.s.
      
         Kostja: Česká republika – Ministerstvo životního prostředí
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 4. juuli 2012. aasta direktiivi 2012/19/EL elektri- ja elektroonikaseadmetest tekkinud jäätmete (elektroonikaromude) kohta (1) artiklit 13 tuleb tõlgendada nii, et sellega on vastuolus olukord, kus liikmesriigid panevad enne 1. jaanuari 2013 toodetud päikesepaneelidest pärinevate elektroonikaromude kogumise, töötlemise, ringlussevõtu ja keskkonnasäästliku kõrvaldamise kohustuse nende kasutajatele, mitte aga tootjatele?
               
            
                  2.
               
               
                  Kui vastus esimesele küsimusele on jaatav, siis kas liikmesriigi vastutuse hindamisel kahju eest, mis on õigussubjektile tekitatud liidu õiguse rikkumise tagajärjel, on oluline selline asjaolu nagu põhikohtuasjas, et liikmesriik on ise kehtestanud päikesepaneelidest pärinevate jäätmete rahastamise põhimõtted veel enne, kui võeti vastu direktiiv, millega arvati päikesepaneelid liidu õiguse kohaldamisalasse ja millega pandi tootjatele kohustus katta sellega seotud kulud, seda ka paneelide puhul, mis olid turule lastud enne direktiivi ülevõtmise tähtaja möödumist (ja enne õigusakti enda vastuvõtmist liidu õiguse tasandil)?
               
            
         (1)  ELT 2012, L 197, lk 38.